**IZPOLNJEVANJE VPISNEGA LISTA V ELEKTRONSKI OBLIKI (E - VPIS)**

E-vpisni list je študentom prve, druge stopnje in tretje stopnje dostopen v sistemu AIPS, ki se uporablja ob elektronski prijavi ter odjavi na izpite (https://aips.um.si/).

Po prijavi v sistem AIPS, izberete rubriko E-VPIS in sledite navodilom na zaslonu.

**Navodila za izpolnjevanje vpisnega lista v elektronski obliki, objavljena v sistemu AIPS, so enotna za vse članice Univerze v Mariboru, zato vas vljudno prosimo, da upoštevate naslednje:**

1. E-vpisni list lahko vidijo in izpolnijo tisti študenti, ki imajo zbranih dovolj ECTS točk, ki so določene za napredovanje. V kolikor imate opravljene pogoje za napredovanje, vpisnega lista pa ne vidite in ga ne morete izpolniti, se obrnite na Referat za študentske zadeve FKBV UM ([referat.fkbv@um.si](mailto:referat.fkbv@um.si)).
2. E-vpisni list izpolnijo tudi študenti, ki se vpisujejo v absolventski staž.
3. Izpolnite študentske ankete.
4. Preverite zapisane podatke na vpisnem listu in jih popravite oz. dopolnite (***Posebej pozorni bodite v kolikor imate predvidene izbirne predmete - obvezno poglejte izvedbene predmetnike, ki so objavljeni na spletni strani FKBV UM na povezavah;*** [***https://moja.um.si/studijski-programi/Strani/default.aspx?jezik=S***](https://moja.um.si/studijski-programi/Strani/default.aspx?jezik=S)
5. **Po vnosu podatkov vpisni list potrdite, natisnite, vpišite datum in se podpišite ter pošljite na naslov: Univerza v Mariboru, Fakulteta za kmetijstvo in biosistemske vede, Referat za študentske zadeve, Pivola 10, 2311 Hoče.**
6. Za študente, ki bodo oddali prošnje za ponovni vpis oz. izjemni vpis v višji letnik bo e-vpis možen šele po obravnavi in pozitivni rešitvi prošnje na Komisiji za študijske zadeve. Spremljate obvestila na oglasni deski FKBV UM.
7. Z izpolnitvijo E-vpisnega lista in potrditve predmetnika še ne boste vpisani v višji letnik!
8. Za dokončanje vpisa morate skladno z Navodili za oddajo dokumentacije za nadaljnji vpis poslati na fakulteto!
9. Vsi vpisi se zaključijo šele s potrditvijo v sistemu AIPS s strani v Referata za študentske zadeve FKBV UM po prejemu poslane ali oddane dokumentacije za vpis. *(Ali je vaš vpis že zaključen, si lahko preverite v vaši spletni aplikaciji AIPS / E-INDEKS / PODATKI O VPISIH).*

Opozarjamo vas, da se morajo VSI VPISI ZAKLJUČITI IN POTRDITI v Referatu za študentske zadeve FKBV UM najkasneje do 30. 9. 2022 in da je **rok za oddajo dokumentacije v nedeljo, 25. 9. 2022**!

Referat za študentske zadeve FKBV UM